MUNICIPIUL CRAIOVA

CONSILIUL LOCAL AL MUNICIPIULUI CRAIOVA

       HOTĂRÂREA NR.258
privind atribuirea directă a gestiunii serviciului de transport public local de persoane cu autobuze şi tramvaie, efectuat prin curse regulate în municipiul Craiova, către R.A.T. SRL.

        
Consiliul Local al Municipiului Craiova întrunit în şedinţa ordinară din data de 31.05.2018;


Având în vedere raportul nr.81375/2018 întocmit de Direcţia Servicii Publice şi nr.82070/2018 al Direcţiei Juridice, Asistenţă de Specialitate şi Contencios Admnistrativ prin care se propune atribuirea directă a gestiunii serviciului de transport public local de persoane cu autobuze şi tramvaie, efectuat prin curse regulate în municipiul Craiova, către R.A.T. SRL. şi rapoartele nr.237/2018 al Comisiei pentru Învăţământ, Cultură, Sănătate, Culte, Tineret şi Sport, nr.239/2018 al Comisiei de Urbanism, Protecţia Mediului şi Conservarea Monumentelor, nr.248/2018 al Comisiei Servicii Publice, Liberă Iniţiativă  şi Relaţii Internaţionale, nr.250/2018 al Comisiei Juridică, Administraţie Publică şi Drepturi Cetăţeneşti şi nr.252/2018 al Comisiei Buget Finanţe, Studii, Prognoze şi Administrarea domeniului; 

În conformitate cu prevederile Legii nr.51/2006 privind serviciile comunitare de utilităţi publice, modificată prin Ordonanţa de Urgenţă a Guvernului nr.13/2008, Legii nr.92/2007 a serviciilor de transport public local, Ordinului Autoritatii Naţionale de Reglementare pentru Serviciile Comunitare de Utilităţi Publice nr. 272/2007, pentru aprobarea Normelor-cadru privind stabilirea, ajustarea si modificarea tarifelor pentru serviciile de transport public local de persoane, Ordinului Ministerului Internelor şi Reformei Administrative nr. 353/2007 pentru aprobarea Normelor de aplicare a Legii nr.92/2007 privind serviciile de transport public local, Ordinului Ministerului Transporturilor nr.972/2007, pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public localRegulamentul (CE) nr.1370/2007 al Parlamentului European şi al Consiliului privind serviciile publice de transport feroviar şi rutier de călători şi de abrogare a Regulamentelor (CEE) nr.1191/69 şi nr.1107/70 ale Consiliului şi Ordinului Autorităţii  Naţionale de Reglementare pentru Serviciile Comunitare de Utilităţi Publice nr.140/2017 privind modalitatea de atribuire a contractelor de delegare a gestiunii serviciilor de transport public local;

În temeiul art.36 alin.2 lit.d, coroborat cu alin.6 lit.a pct.14, art.45 alin.1, art.61 alin.2 şi art.115, alin.1, lit.b din Legea nr.215/2001 privind administraţia publică locală, republicată;

HOTĂRĂŞTE:
Art.1. Se aprobă Studiul de Oportunitate în vederea delegării serviciului de transport public local de persoane cu autobuze și tramvaie, efectuat prin curse regulate în municipiul Craiova, conform anexei nr.1 care face parte integrantă din prezenta hotărâre.
Art.2.Se aprobă Caietul de sarcini pentru efectuarea transportului public local de persoane prin curse regulate în municipiul Craiova, prevăzut în anexa nr. 2 care face parte integrantă din prezenta hotărâre.
Art.3.Se aprobă atribuirea directă a gestiunii serviciului de transport public local de persoane cu autobuze şi tramvaie, efectuat prin curse regulate în municipiul Craiova, către R.A.T. SRL.
Art.4.Se aprobă Contractul de delegare a gestiunii serviciului  de transport public local de persoane cu autobuze şi tramvaie, efectuat prin curse regulate în municipiul Craiova (cuprinzând Anexele 1-17), pe o perioadă de 10 (zece) ani, cu R.A.T. SRL, prevăzut în anexa nr.3 care face parte integrantă din prezenta hotărâre. 
Art.5. Se împuterniceşte Primarul Municipiului Craiova să semneze Contractul de delegare a gestiunii serviciului  de transport public local de persoane cu autobuze şi tramvaie, efectuat prin curse regulate în municipiul Craiova.
Art.6. Se aprobă încetarea efectelor Hotărârii Consiliului Local  nr. 119/2016.
  Art.7.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, Direcția Patrimoniu, Direcția Economico-Financiară şi R.A.T. SRL vor aduce la îndeplinire prevederile prezentei hotărâri.

